РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број: 06-2/126-18

27. јун 2018. године

Б е о г р а д

**ЗАПИСНИК**

**ТРИДЕСЕТДЕВЕТЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ**

**НАРОДНЕ СКУПШТИНЕ РЕПУБЛИКЕ СРБИЈЕ**

**ПЕТАК, 1. ЈУН 2018. ГОДИНЕ**

Седница је почела у 9 часова.

Седници су присуствовали председник Одобра за европске интеграције Ненад Чанак и чланови Одбора Жарко Мићин, Душица Стојковић, Драган Шормаз, Александар Стевановић, Елвира Ковач и Гордана Чомић и заменици чланова Одбора Тања Томашевић Дамњановић, Вера Јовановић и Миљан Дамјановић. Седници нису присуствовали чланови Одбора Биљана Пантић Пиља, Звонимир Ђокић, Дејан Раденковић, Наташа Вучковић, Муамер Бачевац, Младен Грујић и Хаџи Милорад Стошић.

Седници су присуствовали представници Народне банке Србије Снежана Маџаревић и Ненад Петровић, представник Министарства привреде Душан Вучковић и представник Контролног регистра за хартије од вредности Сања Сарић.

На предлог председника Одбора, усвојен је следећи

**Д н е в н и р е д**

1. Разматрање Предлога закона о заштити корисника финансијских услуга код уговарања на даљину, у начелу;
2. Разматрање Предлога закона о финансијском обезбеђењу, у начелу;
3. Разматрање Предлога закона о међубанкарским накнадама и посебним правилима пословања код платних трансакција на основу платних картица, у начелу;
4. Разматрање Предлога закона о изменама и допунама Закона о платним услугама, у начелу;
5. Разматрање Предлога закона о изменама и допунама Закона о привредним друштвима, у начелу и
6. Одређивање делегације Одбора која ће учествовати на састанку председавајућих Конференције одбора за европске послове парламената држава чланица ЕУ (КОСАК), 8. и 9. јула 2018. године у Бечу.

**Тачка 1.**

Н. Чанак отворио је прву тачку Дневног реда и дао реч представнику предлагача. Н. Петровић рекао је да Предлог закона први пут целовито пружа заштиту финансијских услуга и свеобухватно уређује права корисника финансијских услуга и додао да је ниво заштите корисника финансијских услуга у потпуности у складу са законодавством Европске уније. Навео је да је Предлог закона у потпуности усклађен са Директивом 2002/65/ЕЗ Европског парламента и Савета од 23. септембра 2002. о оглашавању финансијских услуга на даљину којом се мењају и допуњују директиве 90/619/ЕЗ, 97/7/ЕЗ и 98/27/ЕЗ; Директивом 2009/110/ЕЗ Европског парламента и Савета од 16. септембра 2009. године о пруденцијалној супервизији пословања институција електронског новца којом се мењају и допуњују директиве 2005/60/ЕЗ и 2006/48/ЕЗ и укида директива 2000/46/ЕЗ и Директивом 2007/64/ЕЗ Европског парламента и Савета од 13. новембра 2007. године о платним услугама на заједничком тржишту којом се мењају и допуњују директиве 97/7/ЕЗ, 2002/65/ЕЗ, 2005/60/ЕЗ и 2006/48/ЕС и укида директива 97/5/ЕС. Чланови Одбора су једногласно усвојили Предлог закона о заштити корисника финансијских услуга код уговарања на даљину, у начелу.

**Тачка 2.**

Председник Одбора је отворио другу тачку Дневног реда. С. Маџаревић рекла је да је Предлог закона у потпуности у складу са Директивом 2002/47/ЕЗ Европског парламента и Савета од 6. јуна 2002. о финансијским колатералама, Директивом 2009/44/ЕЗ Европског парламента и Савета од 6. маја 2009. о изменама Директиве 98/26/ЕЗ о коначности поравнања у платним системима и системима за поравнање хартија од вредности и Директиве 200/47/ЕЗ Европског парламента и Савета од 6. јуна 2002. о финансијским колатералама и Директивом 2014/59/ЕУ Европског парламента и Савета од 15. маја 2014. којом се установљава оквир за реструктурирање и стечај кредитних институција и инвестиционих друштава и мења Директиву Савета 82/891/ЕЕЗ, и директиву Европског парламента и Савета 2001/24/ЕЗ, 2002/47/ЕЗ и Уредбу 1093/2010 и 648/2012 Европског парламента и Савета. Чланови Одбора су једногласно усвојили Предлог закона о финансијском обезбеђењу, у начелу.

**Тачка 3.**

Председник Одбора је отворио трећу тачку Дневног реда и реч дао представнику предлагача. Н. Петровић рекао је да је Предлог закона делимично усклађен са Уредбом ЕУ бр 2015/751 Европског парламента и Савета од 29. априла 2015. године о међубанкарским накнадама за платне трансакције засноване на картицама. Чланови Одбора су једногласно усвојили Предлог закона о изменама и допунама Закона о платним услугама, у начелу.

**Тачка 4.**

Н. Чанак отворио је четврту тачку Дневног реда. Н. Петровић рекао је да је Предлог закона у потпуности у складу са Директивом 2007/64/ЕЗ Европског парламента и Савета од 13. новембра 2007. о платним услугама на интерном тржишту којом се мењају и допуњују директиве 97/7/ЕЗ, 2002/65/ЕЗ и 2006/48/ЕЗ и престаје да важи Директива 97/5/ЕЗ и Директивом 2014/92/ЕУ Европског парламента и Савета од 23. јула 2014. године о упоредивости накнада за платне услуге у вези са платним рачуном, промени платног рачуна и праву на платни рачун са основним услугама. Чланови Одбора су једногласно усвојили Предлог закона о изменама и допунама Закона о платним услугама, у начелу.

**Тачка 5.**

Н. Чанак отворио је пету тачку Дневног реда, Разматрање Предлога закона о изменама и допунама Закона о привредним друштвима, у начелу и реч дао представнику предлагача. Д. Вучковић навео је да је Предлог закона у складу са Директивом 2017/1132 Европског парламента и Савета од 14. јуна 2017. године у оквиру које је кодификована Директива 2005/56/ЕЗ Европског парламента и Савета од 26. октобра 2005. године; Уредбом Савета бр 2157/2001 од 8. октобра 2001. године о статуту европског друштва и Уредбом Савета 1985/2137/ЕЕЗ о Европској економској интересној групацији. Чланови Одбора су већином гласова (1 уздржан) усвојили Предлог закона о изменама и допунама Закона о привредним друштвима, у начелу.

**Тачка 6.**

Председник Одбора је предложио да Елвира Ковач и Вера Јовановић буду у саставу делегације Одбора за европске интеграције Народне скупштине на састанку председавајућих Конференције одбора за европске послове парламената држава чланица ЕУ (КОСАК), 8. и 9. јула 2018. године у Бечу. Чланови Одбора су једногласно усвојили предлог Председника Одбора.

Седница је завршена у 9.30 часова.

СЕКРЕТАР ОДБОРА ПРЕДСЕДНИК ОДБОРА

Марија Вучићевић Ненад Чанак